ഫോമില് തിരിച്ചെത്തി ഡേവിഡ് വാര്ണര്, ശ്രീലങ്കയ്ക്കെതിരെ ഓസ്ട്രേലിയക്ക് അനായാസ വിജയം ഡേവിഡ് വാര്ണറുടെ തകര്പ്പന് ഫിഫ്റ്റി മികവില് ശ്രീലങ്കയ്ക്കെതിരെ ഓസ്ട്രേലിയക്ക് അനായാസ വിജയം. മത്സരത്തില് ശ്രീലങ്ക ഉയര്ത്തിയ 155 റണ്സിന്റെ വിജയലക്ഷ്യം 17 ഓവറില് 3 വിക്കറ്റ് നഷ്ടത്തില് ഓസ്ട്രേലിയ മറികടന്നു. ടൂര്ണമെന്റിലെ ഓസ്ട്രേലിയയുടെ രണ്ടാം വിജയമാണിത്. Picture Source : Twitter ICC T20 WORLD CUP തകര്പ്പന് തുടക്കമാണ് ഡേവിഡ് വാര്ണറും ആരോണ് ഫിഞ്ചും ഓസ്ട്രേലിയക്ക് നല്കിയത്. ഓപ്പണിങ് കൂട്ടുകെട്ടില് ഇരുവരും 70 റണ്സ് കൂട്ടിച്ചേര്ത്തു. ഫിഞ്ച് 23 പന്തില് 5 ഫോറും 2 സിക്സുമടക്കം 37 റണ്സ് നേടി പുറത്തായപ്പോള് ഫിഫ്റ്റി നേടിയ ഡേവിഡ് വാര്ണര് 42 പന്തില് 10 ഫോറടക്കം 65 റണ്സ് നേടിയാണ് പുറത്തായത്. സ്റ്റീവ് സ്മിത്ത് 26 പന്തില് 28 റണ്സും മാര്ക്കസ് സ്റ്റോയിനിസ് 7 പന്തില് 16 റണ്സും നേടി പുറത്താകാതെ നിന്നു. Picture Source : Twitter ICC T20 WORLD CUP ടൂര്ണമെന്റിലെ ഓസ്ട്രേലിയയുടെ രണ്ടാം വിജയമാണിത്. നേരത്തെ ആദ്യ മത്സരത്തില് സൗത്താഫ്രിക്കയെ ഓസ്ട്രേലിയ പരാജയപെടുത്തിയിരുന്നു. ശ്രീലങ്കയ്ക്ക് വേണ്ടി ഹസരങ്ക നാലോവറില് 22 റണ്സ് വഴങ്ങി 2 വിക്കറ്റ് നേടി. നേരത്തെ ആദ്യം ബാറ്റ് ചെയ്ത ശ്രീലങ്ക 25 പന്തില് 35 റണ്സ് നേടിയ കുശാല് പെരേര, 27 പന്തില് 35 റണ്സ് നേടിയ അസലങ്ക, 26 പന്തില് 33 റണ്സ് നേടിയ രാജപക്ഷ എന്നിവരുടെ മികവിലാണ് ഭേദപ്പെട്ട സ്കോര് നേടിയത്. ഓസ്ട്രേലിയക്ക് വേണ്ടി ആഡം സാംപ നാലോവറില് 12 റണ്സ് വഴങ്ങി 2 വിക്കറ്റും മിച്ചല് സ്റ്റാര്ക്ക് 27 റണ്സ് വഴങ്ങി 2 വിക്കറ്റും പാറ്റ് കമ്മിന്സ് 34 റണ്സ് വഴങ്ങി 2 വിക്കറ്റും നേടി. ഒക്ടോബര് 30 ന് ഇംഗ്ലണ്ടിനെതിരെയാണ് ഓസ്ട്രേലിയയുടെ അടുത്ത മത്സരം. അതേ ദിവസം സൗത്താഫ്രിക്കയുമാണ് ശ്രീലങ്കയുടെ അടുത്ത മത്സരം. Picture Source : Twitter ICC T20 WORLD CUP